AUCT ปิดวันนี้พุ่งกว่า 8% โบรกฯ แนะเก็งกำไร หลังสัญญาณเทคนิคเริ่มฟื้นตัว
AUCT ปิดวันนี้พุ่งกว่า 8% หลังสัญญาณเทคนิคเริ่มฟื้นตัว โดยราคาปิดตลาดวันนี้อยู่ที่ 8.60 บาท บวก 0.65 บาท หรือ 8.18% สูงสุด 8.60 บาท ต่ำสุด 8.00 บาท ด้วยมูลค่าซื้อขาย 229.57 ล้านบาท ด้าน บล.ฟิลลิป (ประเทศไทย) แนะนำ "เก็งกำไร"
3 ต.ค. 2559

ผู้สื่อข่าวรายงานว่า ราคาหุ้นบริษัท สหการประมูล จำกัด (มหาชน) หรือ AUCT โดยราคาปิดตลาดวันนี้อยู่ที่ 8.60 บาท บวก 0.65 บาท หรือ 8.18% สูงสุด 8.60 บาท ต่ำสุด 8.00 บาท ด้วยมูลค่าซื้อขาย 229.57 ล้านบาท ขณะที่ดัชนีหุ้นไทยโดยรวมบวก 0.52%

โดย บล.ฟิลลิป (ประเทศไทย) ระบุในบทวิเคราะห์ แนะนำเก็งกำไร AUCT ให้แนวรับ 8.15 บาท แนวต้าน 8.40-8.50 บาท จุดตัดขาดทุน8.00/8.25 บาท โดยราคาหุ้นพักตัวแคบๆ ไปนานหลายวัน วันนี้ดีดกลับมาได้ด้วย Volume หนาแน่น พร้อมสัญญาณซื้อจากเครื่องมือระยะสั้น บ.
ด้าน บล.ซีไอเอ็มบี (ประเทศไทย) ระบุในบทวิเคราะห์ แนะนำซื้อ AUCT ให้แนวต้าน 8.50 บาท และ 8.80 บาทแนวต้านสำคัญ 9.00 บาท แนวรับ 8.25 บาท และ 8.20 บาท โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงไปทดสอบแนวรับของกรอบแนวโน้มแนวโน้มขาขึ้นแล้วสามารถฟื้นตัวกลับขึ้นมาได้
ส่วน MACD ปรับตัวลดลงต่ำกว่าเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 50 